**Nõuded tee nr 8 Harku-Keila lõigu 13,9-24,2 km eeskiis- ja eelprojekti muutuvateabega liiklusmärkide ja teeseadmete lahendusele**

* 1. Projekteerida eskiis- ja eelprojektis lahendatavale 2+2 põhimaantee lõigule täies ulatuses muutuvteabega liikluskorralduslahendus (sh kiirusjuhitav) kasutades muutuvteabega liiklusmärke (VMS) ja teeseadmeid. Lahenduse koostamisel lähtuda maantee nr 2 Tallinn-Kose teelõigu muutuvteabega liikluskorralduslahenduse projektis kasutatud põhimõttelistest lahendustest. VMS liiklusmärkide ja raamkandurite tüüplahendused, maksumused ja tehnilised nõuded tarnib tellija.
  2. Analüüsida võimalike liiklusõnnetuste põhjustatud takistustest ümbersõidu võimalusi ja tagada muutuvteabega liikluskorralduse (sh piirdväravate) võimekus liikluse operatiivseks ümbersuunamiseks.
  3. Projekteerida kõikidele liiklussõlmede/ristete viaduktidele PTZ tüüpi liikluskaamerad. PTZ kaamera ja kandurposti maksumused ning tehnilised nõuded tarnib tellija.
  4. Projekteerida olemasolevate teeilmajaamade ümberpaigutamine vajadusel ka lisamine. Teeilmajaama maksumused ning tehnilised nõuded tarnib tellija.
  5. Projekteerida liiklussõlmede vahelistele lõikudele radartehnoloogial põhinevad liiklusloenduspunktid (ilma teekattes paiknevate anduriteta), mis hõlmavad kõiki sõiduradu. Liiklusloenduspunkti maksumused ning tehnilised nõuded tarnib tellija.
  6. Projekteerida fiiberoptilise sidekaabli torustik (multi-mikrotoru lahendus) objekti algusest kuni lõpuni, mis ühendab kõiki objektil paiknevaid VMS liiklusmärke ja teeseadmeid (PTZ liikluskaamerad, teeilmajaamad, liiklusloenduspunktid jm). Ette näha ühte mikrotoru kanalisse fiiberoptilise kaabelühenduse rajamine sideühenduse liitumispunktidest kõikide projekteeritud VMS liiklusmärkideni ja teeseadmeteni.
  7. Projekteerida VMS liiklusmärkide ja teeseadmete elektri- ja sideliitumiste põhimõttelised lahendused.

Koostas: Kristjan Duubas (Arendusteenistus) koostöös liiklusjuhtimise üksusega 29.10.21